OpenLLM-France/wikimedia huggingface dataset:
# Kemerovo

Kemerovo (errusieraz: Кемерово) hego-erdialdeko Errusiako industria-hiria da, Kemerovo oblasteko hiriburua. Siberiako Novosibirsk hiri eta oblastetik ipar-ekialdera dago, Tom ibaiaren ertzean eta Kuznetsk Alatau mendigunetik hurbil. 2010ean 532.981 biztanle zituen.

## Geografia

Moskutik 3.482 km-ra dago. Sobietar Batasunaren sasoian garatu zen bertako industria, batez ere kimika-, ongarri- eta manufaktura-sektoreetan. Trenbide Transiberiarra hiritik igarotzen da, Vladivostokeko porturanzko bidean, Siberia zeharkatuz.

## Historia

Errusiarren hainbat kokaguneren batura da Kemerovo. 1657. urtean, Verkhotomski izena ipini zioten Tomsk-etik Kuznetsk gotorlekurako bidean zegoen tokiari. 1701. urtean, sortu zen Scheglovoko kokalekua, Tom ibaiaren ezkerreko ertzean, eta handik gutxira herri bihurtu zen. 1859. urtearen inguruan, orain Kemerovo den eremuan zazpi herri zeuden: Stxeglovo (edo Ust-Iskitimskoie), Kemerovo (izen horrekin 1734tik), Jevseievo, Krasni Jar, Kur-Iskitim (Plexki), Davidovo (Ixanovo), eta Borovaia.
1721. urtean, inguruan harrikatza aurkitu zuten; 1907. urtean lehenengo ikatz-meatzeak ireki zituzten, eta 1917. urterako 4.000 biztanle inguru ziren bertan. Jurga eta Koltxuginoren arteko trenbidea (gaur egun, Leninsk-Kuznetski da lehenagoko Koltxugino hiria) erabakigarria izan zen inguruaren garapenerako, Topki eta Stxeglovo lotu baitzituen. 1918. urtean Stxeglovori hiri-izaera eman zioten, eta data hori hartzen da Kemerovoren sorreraren datatzat. 1934. urtean Kemerovo oblast-eko hiriburu izendatu zuten hiria.

## Klima

Klima kontinentala da; -48,4 °C (abenduan) eta 38 °C (abuztuan) arteko datuak jaso izan dira.
Datu klimatikoak (Kemerovo) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 6.0 | 6.8 | 14.6 | 28.3 | 34.4 | 35.1 | 38.0 | 36.3 | 33.1 | 24.5 | 13.1 | 5.8 | 38.0 |
| Batez besteko tenperatura maximoa (°C) | -12.2 | -9.0 | -1.2 | 7.9 | 18.7 | 23.2 | 25.5 | 22.9 | 15.7 | 7.4 | -3.5 | -10.0 | 7.1 |
| Batez besteko tenperatura minimoa (°C) | -21.5 | -19.6 | -12.6 | -3.0 | 4.7 | 10.4 | 13.2 | 10.6 | 4.6 | -1.4 | -11.0 | -19.0 | -3.7 |
| Erregistraturiko tenperatura minimoa (°C) | -47.9 | -47.1 | -39.9 | -32.4 | -12.6 | -5.7 | 0.5 | -1.2 | -9.4 | -27.9 | -39.5 | -48.4 | -48.4 |
| Pilatutako prezipitazioa (mm) | 28 | 19 | 19 | 26 | 40 | 68 | 72 | 62 | 41 | 45 | 44 | 41 | 505 |
| Iturria: Pogoda.ru.net ||||||||||||||

## Erreferentziak

* ↑ Kemerovo Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Web kamera, Kemerovon
* Kemerovoko argazkiak
* Datuak: Q6066
* Multimedia: Kemerovo / Q6066
# Kemen Lertxundi

Kemen Lertxundi :
| Datuak |||
| Jaioterria | Ondarroa | Ondarroa |
| Jaiotza data | 1979 | 1979 |
| Musika mota | Folk-rock | Folk-rock |
| Tresnak | Gitarra akustiko-elektrikoa harmonika ahotsa | Gitarra akustiko-elektrikoa harmonika ahotsa |
| Webgunea | http://www.myspace.com/kemenlertxundi | http://www.myspace.com/kemenlertxundi |
Kemen Lertxundi (Ondarroa, Bizkaia, 1979) euskal abeslari eta olerkigilea da. Kemenek solfeo eta klarinete ikasketak egin zituen eta gaur egun musikako irakaslea da.

## Diskografia

* Galdutako zubixak (2008, Gaztelupeko Hotsak, disko-liburua)
* Begi berriak atzo gaueko irudientzat (2009, Gaztelupeko Hotsak)

## Taldekideak

Bere taldea ondorengo kideek osatzen dute:
* Aitor Agirre: Bateria.
* Joseba Zabaleta Arrizabalaga: Baxua.
* Oier Ponce: Pianoa eta Teklatua.
* Lizar Gojenola: Gitarra elektrikoa.
* Kemen Lertxundi: Gitarra akustikoa-elektrikoa, harmonika eta ahotsa.
* Maialen Urien: Biolina.
* Milia Maiora: Biolontxeloa.

## Kanpo estekak

* Kemenen MySpacea
* Datuak: Q12261413
# Kemi-Tornio (argipena)

Kemi-Tornio hauetako bat izan daiteke:
* Kemi-Tornio, izen bereko azpieskualdean dagoen zientzia aplikatuen unibertsitatea.
* Kemi-Tornio edo Itsas Lappi, Finlandia eta Suedia artean dagoen eskualde ekonomikoa.
* Kemi-Tornio, Keminmaa udalerrian dagoen aireportua.
* Kemi-Tornio, Lappi eskualde finlandiarraren itsasaldean dagoen azpieskualdea.
# Kemen (argipena)

Kemen izenak adiera zenbait ditu:
* kemena, adorea;
* kemena, indar fisikoa;
* Kemen, ETAren barne buletina.
* Kemen Kirol Osasun Zerbitzuak, Lazkaoko (Gipuzkoa) enpresa, kirolari arruntei nahiz goi mailakoei prestatzen laguntzen diena (besteak beste, Asegarceko pilotariei —Aimar Olaizolari eta abarri— eta Edurne Pasabani).
* Kemen Lertxundi (1979-), Ondarroako abeslari eta olerkigilea.
# Kemerovo oblasta

Kemerovo oblasta (errusieraz: Ке́меровская о́бласть, translit.: Kemerovskaia oblast) Errusiako subjektu federal bat da, Siberiako Barruti Federalean kokaturik dagoena. 95.500 km²ko eremua du, eta 2010ean 2.763.135 biztanle zituen. Zentro administratiboa Kemerovo hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q6076
* Multimedia: Kemerovo Oblast / Q6076
# Kemeys Commander

Kemeys Commander, galesez: Cemais Comawndwr, Galesko udalerri bat da, Monmouthshire konderrian.

## Kanpo estekak

* Datuak: Q6386947
* Multimedia: Kemeys Commander / Q6386947
# Karlos I.aren hiribidea

Karlos I.aren hiribidea :
| Donostia, Amara Berri ||
| Herrialdea Lurraldea | Euskal Herria Gipuzkoa |
| Karlos I.aren hiribidea Karlos I.aren hiribidea Karlos I.aren hiribidea ||
| Koordenatuak: | 43°18′13.44″N 1°58′43.77″W﻿ / ﻿43.3037333°N 1.9788250°W﻿ / 43.3037333; -1.9788250 |
Karlos I.aren hiribidea Gipuzkoako Donostia hiriburuko kale bat da. Amara Berri auzoan dago, Pio XII.a plaza eta Amarako tunelaren artean.

## Kanpo estekak

* Datuak: Q25474504
# Karlos II.a Errumaniakoa

Karlos II.a Errumaniakoa (errumanieraz: Carol al II-lea al României; Sinaia, 1893ko urriaren 15a - Estoril, 1953ko apirilaren 4a) Errumaniako erregea izan zen 1930etik 1940ra arte. Fernando printzearen semea zen. Magda Lupescurekin harremanak izateagatik aginpidea utzi behar izan zuen eta, aita hil ondoren, Migel bere semea errege bilakatu zen, aita 1930ean itzuli zen arte. Bere agintaldian erregimena alemaniarren alde egin zuen eta 1940an Ion Antonescuk kargua ukatzera behartu eta erbesteratu zen.
* Datuak: Q212897
* Multimedia: Carol II of Romania / Q212897
# Karlos II.a

Karlos II.a hauetako bat izan daiteke:
* Karlos II.a Frantziakoa edo Karlos Burusoila (823–877), Mendebaldeko Frankoen erregea eta Germaniako Erromatar Inperio Santuko enperadorea.
* Karlos II.a Napolikoa (1254–1309)
* Karlos II.a, Alençongo kondea (1297–1346)
* Karlos II.a Nafarroakoa (1332–1387)
* Karlos II.a, Lorrenako dukea (1364–1431)
* Karlos II.a Suediakoa edo Karlos VIII.a Suediakoa (1409–1470)
* Karlos II.a, Borboiko dukea (1434–1488)
* Karlos II.a, Gueldersko dukea (1467–1538)
* Karlos II.a, Savoiako dukea (1489–1496)
* Karlos II.a, Neversko kontea (1521ean hila)
* Karlos II.a, Baden-Durlacheko margravea (1529–1577)
* Karlos II.a, Barne Austriako artxidukea (1540–1590)
* Karlos II.a, Hohenzollern-Sigmaringengo kontea (1547–1606)
* Karlos II.a, Monakoko jauna (1555–1589)
* Karlos II.a, Elbeufeko dukea (1596–1657)
* Karlos II.a, Mantua eta Montferrateko dukea (1629–1665)
* Karlos II.a Ingalaterrakoa (1630–1685)
* Karlos II.a, Hautesle Palatinoa (1651–1685)
* Karlos II.a Espainiakoa (1661–1700)
* Karlos II.a Bohemiakoa edo Karlos IV.a Germaniako Erromatar Inperio Santuko enperadorea (1685–1740)
* Karlos II.a, Mecklenburg-Strelitzeko Duke Handia (1741–1816)
* Karlos II.a Norvegiakoa edo Karlos XIII.a Suediakoa (1748–1818)
* Karlos II.a, Parmako dukea (1799–1883)
* Karlos II.a, Hesse-Philippsthaleko landgravea (1803–1868)
* Karlos II.a, Brunswickeko dukea (1804–1873)
# Karlos II.a burdin-jantziaz

Karlos II.a burdin-jantziaz (gaztelaniaz: Carlos II con armadura) olio-pintura bat da, Juan Carreño de Miranda (1614-1685) margolari espainiarrak 1681. urtean egina. Karlos II.a Espainiakoa erregearen erretratua da. Erregeak kontrolpean zituen artisten kopurua hain handia zen Europako margolan bilduma handienetariko bat izateko aukera eman ziola. Margolan hau, jatorriz, El Escorialgo areto batean zegoen, egun Madrilgo Prado museoan dago eta honako inbentario zenbakia du: P07101.

## Deskribapena

Margolaneko pertsonaia, Karlos II.a Espainiakoaren gorpu osoko erretratua da, ilea luzea eta burdin-jantzi itxura duen armadako ekipoa darama soinean.  Burdin-jantzia Borgoinako gurutzearekin eta eguzki distiratsu batekin dekoratuta dago. Erregearen atzealdean lehoien gainean jarritako mahai bat ikus daiteke, honen gainean kaskoa eta eskularruak daude. Fondoan, balaustrada baten atzean, gerraontziak ikus daitezke kanoiak jaurtiaz.

## Historia

Karlos II.a Espainiakoa, Espainian izandako azken Habsburgoa izan zen, jaiotzez, ezgaitasun fisikoak eta mentalak izan zituen eta zaintzaileen laguntza jaso zuen bizitza osoan. Margolariaren lana, erregea modu idealizatuan zein errealean aurkezteko, ez zen erraza izan. Irudiaren dataren arabera, erregeak 20 urte zituen. Armadako jantziaz irudikatu zuten lehen aldia da. Pinturaren atzealdeko gerra erreferentziak Frantziako Luis XIV. aren kontrako gerrarenak dira. Margolana X-izpiekin aztertu da eta, egungo geruzaren azpian, erregearen beste erretratu bat azaldu da, hamar urte zituela.

## Erreferentziak

* ↑ (Ingelesez) National Gallery of Victoria. Charles II. .
* ↑ (Gaztelaniaz) Didactalia. Mis museos. Carlos II, con armadurra. Descripción y clasificación. .
* ↑ (Gaztelaniaz) Museo del Prado. Carlos II, con armadura. .

## Kanpo estekak

* Datuak: Q24951450
* Multimedia: Charles II of Spain by Juan Carreño de Miranda (1681) / Q24951450
# Karlos II.a Austriakoa

Karlos II.a Frantzisko Austriakoa (Viena, 1540ko ekainaren 3a - Graz, 1590eko uztailaren 10a) Barne Austriako (Estiria, Karniola, Karintia eta Gorizia) artxidukea izan zen.
Fernando I.a enperadorea eta Ana Bohemiakoa eta Hungariakoaren semea izan zen. Bere anaia zaharrena Maximiliano II.a enperadorea izan zen.
Kontrarreforma sustatu eta jesulagunak beren lurraldeetara gonbidatu zituen arren, azkenean kontzesioak egin zizkien protestanteei.
Lurraldeak ahalegin handiena egin zuen Otomandar Inperioaren aurkako gerran, eta Karlosek Karlovac gotorlekua eraikiarazi zuen Kroazian.
Arte eta zientzien ongile izan zen, eta Orlando di Lasso eta Lodovico Zacconi babestu zituen. 1573an Akademisches Gymnasium sortu zuen Grazen, eta 1585ean Grazeko Unibertsitatea. Lipizzan zaldi ukuilu bat ere sortu zuen Lipican.

## Genealogia

Zuhaitz genealogikoa :
Ferdinand von Habsburg
Anne Marie Vasa
Anne of Austria, Queen of Poland
Ladislao IV.a Vasa
Princess Maria Christina I, Princess of Transylvania
Archduchess Catherine Renata of Austria
Elisabeth Erzherzogin von Österreich
Christine von Habsburg
Karl von Habsburg
Archduke Johann Karl of Austria
Fernando II.a Germaniako Erromatar Inperio Santukoa
Fernando III.a Germaniako Erromatar Inperio Santukoa
Karl Erzherzog von Österreich
Archduchess Maria Anna of Austria
Archduchess Gregoria Maximiliana of Austria
Zezilia Renata Habsburgokoa
Archduchess Eleonore of Austria
Archduke Leopold Wilhelm of Austria
Archduke Maximilian Ernest of Austria
Ana Austriakoa
Infanta Maria of Austria
Filipe IV.a Espainiakoa
Filipe I.a Gaztelakoa
Maria Ana Espainiakoa
Fernando I.a Habsburgokoa
Margarita Austriakoa
Joana Gaztelakoa
Infante Carlos of Spain
Karlos II.a Austriakoa
Ladislao II.a Bohemiakoa eta Hungariakoa
Cardinal-Infante Ferdinand of Austria
Ana Bohemiakoa eta Hungariakoa
Ana Kandalakoa
Infanta Margarita of Spain
Infante Alonso of Austria
Maria Eleonora Erzherzogin von Österreich
Ferdinand Charles, Archduke of Austria
Leopold V, Archduke of Austria
Archduchess Isabella Clara of Austria
Sigismund Francis, Archduke of Austria
Maria Leopoldine of Austria
Joan II.a Kasimiro Poloniakoa
John Albert Vasa
Konstantza Habsburgokoa
Karol Ferdynand Vasa
Alexander Charles Vasa
Anna Katarzyna Konstancja
Maria Cristina de' Medici
Fernando II.a Medici
Gian Carlo de' Medici
Margherita de' Medici
Archduchess Maria Maddalena of Austria
Mattias de' Medici
Charles of Austria, Bishop of Wroclaw
Francesco de' Medici
Anna de' Medici, Archduchess of Austria
Leopoldo Medici :

## Kanpo estekak

* Datuak: Q156400
* Multimedia: Charles II, Archduke of Austria / Q156400
# Karlos II.a Napolikoa

Karlos II.a Napolikoa (1254 – Napoli, 1309ko maiatzaren 5a), Anjouko kondea, ezizenez maingua (italieraz: lo Zoppo, frantsesez: le Boiteux) deitua, 1285-1309 bitartean Napoliko erregea izan zen. Karlos I.a Napolikoaren seme eta ondorengo izan zen. Siziliako Erresuma berreskuratzeko ahaleginetan huts egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/04/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314331
* Multimedia: Charles II of Naples / Q314331
# Keisuke Kurouji

Keisuke Kurouji (japonieraz: 黒氏 啓介, 1991ko apirilaren 6a - ) Japoniako futbolaria da.
Hainbat futbol taldetan jokatu du, esaterako YSCC Yokohama.

## Kanpo estekak

* (Japonieraz) J.League Data Site
* Datuak: Q19847252
# Keisuke Minegishi

Keisuke Minegishi (japonieraz: 嶺岸 佳介, 1991ko irailaren 12a - ) Japoniako futbolaria da.
Hainbat futbol taldetan jokatu du, esaterako Zweigen Kanazawa.

## Kanpo estekak

* (Japonieraz) J.League Data Site
* Datuak: Q18458089
# Keisuke Mori

Keisuke Mori (japonieraz: 森 惠佑, 1980ko apirilaren 17a - ) Japoniako futbolari ohia da.
Hainbat futbol taldetan jokatu du, esaterako Sagan Tosu eta Mito HollyHock.

## Kanpo estekak

* (Japonieraz) J.League Data Site
* Datuak: Q3246366
# Keisuke Kimoto

Keisuke Kimoto (japonieraz: 木本 敬介, 1984ko abuztuaren 23a - ) Japoniako futbolaria da.
Hainbat futbol taldetan jokatu du, esaterako Kataller Toyama.

## Kanpo estekak

* (Japonieraz) J.League Data Site
* Datuak: Q6383897
# Keisuke Kurokawa

Keisuke Kurokawa (japonieraz: 黒川 圭介, Kurokawa Keisuke, 1997ko apirilaren 13a -) Japoniako futbolaria da.
Hainbat futbol taldetan jokatu du, esaterako Gamba Osaka.

## Kanpo loturak

* (Japonieraz) J.League Data Site
* Datuak: Q64009649
# Keisuke Matsumoto

Keisuke Matsumoto (japonieraz: 松本 圭介, 1988ko ekainaren 17a - ) Japoniako futbolaria da.
Hainbat futbol taldetan jokatu du, esaterako Grulla Morioka.

## Kanpo estekak

* (Japonieraz) J.League Data Site
* Datuak: Q11530967
# Keisuke Kumazawa

Keisuke Kumazawa (japonieraz: 熊澤 圭祐, 1989ko ekainaren 29a - ) Japoniako futbolaria da.
Hainbat futbol taldetan jokatu du, esaterako Gainare Tottori.

## Kanpo estekak

* (Japonieraz) J.League Data Site
* Datuak: Q6383899
# Keisuke Kurihara

Keisuke Kurihara (japonieraz: 栗原 圭介, Kurihara Keisuke, 1973ko maiatzaren 20a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Verdy Kawasaki, Shonan Bellmare, Sanfrecce Hiroshima, Albirex Niigata, Vissel Kobe eta Tochigi SC.
Entrenatzaile gisa Fukushima United FC taldeak zuzendu zituen.

## Kanpo estekak

* (Japonieraz) J.League Data Site
* (Japonieraz) J.League Data Site
* Datuak: Q2153226
# Keisuke Makino

Keisuke Makino (japonieraz: 牧野 景輔, 1969ko apirilaren 11 - ) Japoniako futbolari ohia da.
Hainbat futbol taldetan jokatu du, esaterako JEF United Ichihara eta Cerezo Osaka.

## Kanpo estekak

* (Japonieraz) J.League Data Site
* Datuak: Q1824664
# Keisuke Moriya

Keisuke Moriya (japonieraz: 森谷 佳祐, 1986ko uztailaren 11 - ) Japoniako futbolaria da.
Hainbat futbol taldetan jokatu du, esaterako Shonan Bellmare.

## Kanpo estekak

* (Japonieraz) J.League Data Site
* Datuak: Q3245745
# Kerama Shotō Parke Nazionala

Kerama Shotō Parke Nazionala (japonieraz: 慶良間諸島国立公園, Kerama Shotō Kokuritsu Kōen) Japoniako Okinawa prefeturako Kerama uharteetan dagoen Parke Nazionala da. 2014ko martxoaren 5ean ezarri zenez Japoniako Parke Nazionalik berriena da.

## Ondasun nabarmenak

* Tokashiki uhartea.
* Aharen hondartza, Tokashiki uhartean.
* Zamami uhartea.
* Aka uhartea.

## Kanpo estekak

* Datuak: Q15894675
* Multimedia: Kerama Shotō National Park / Q15894675
# Keratitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Keratitis begiko kornearen hantura da. Keratitisa denean malkoak isurtzen dira, begia gorritzen da, eta begian mina izaten da. Keratitisak ikusmenean gorabeherak eragin ditzake kornearen gardentasuna honda baitezake. Infekzioek edo beste eragile kimiko edo fisikoek (lurruna, izpi ultramoreak, etab.) sortu ohi dute.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-12-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q757838
* Multimedia: Keratitis / Q757838
# Kerbela

Kerbela Crambidae familiako tximeleta genero bat da. Bere espezie tipoa Kerbela monotona da.

## Espezieak

| Espeziea | Irudia | Egoera |
| Kerbela monotona | | daturik gabe |
| Kerbela turcomanica | | daturik gabe |

## Kanpo estekak

* Datuak: Q6393698
# Kerben (Alemania)

Kerben Alemaniako udalerria da. Renania-Palatinatua estatuan kokatuta dago, [[Mayen-Koblentza (barrutia)|Mayen-Koblentza]] barrutian. 2014an 454 biztanle zituen 4,71 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q693934
* Multimedia: Kerben, Germany / Q693934
# Keratina

Keratina uretan disolbagarria ez den proteina zuntzezkoa da, egiturazko funtzioa duena. Oso ugaria da ornodunen epidermisean, ilean, azkazaletan, adarretan eta apatxetan, hala nola dortoken oskoletan ere.
Proteina honek sufre asko du, zisteinan oso ugaria baita.
Ez du egitura tertziariorik. Proteina honen egitura primarioa bere gainean tolesten da eta alfa-helizeko itxura espirala hartzen du, hidrogeno zubi eta zisteinen arteko disulfuro loturen bidez (S-S) egonkortzen dena.

## Kanpo estekak

* Datuak: Q189474
* Multimedia: Keratins / Q189474
# Kerarako zutarria

Kerarako menhirra edo zutarria (frantsesez: Menhir de Kerara) Morbihan departamenduko Moustoir-Ac herrian, Bretainian, dagoen Neolitoko monumentu megalitikoa da. 1965tik Frantziako Monumentu historikoaren izendapena du. Kerara herrixkatik gertu dago eta hortik datorkio izena.

## Deskribapena

Zutik jarritako harri honek neurri hauek ditu: 3,6 m3 ditu, 3,85 m4 altuera eta 1,25 m5 zabalera. Inguruan beste harri bat dago, eroritako zutarri bat izan daitekeena.

## Ingurua

Zutarria baso batean dago kokatuta, soilgune batean.

## Kanpo estekak

* (Frantsesez):Menhirra Merimée datu basean.
* Datuak: Q22992061
* Multimedia: Menhir de Kerara / Q22992061
# Keratosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Keratosi larruazaleko hantura da, azala loditzea ezaugarri duena. Ehunetako gorabeherek sortua izaten da. Bi keratosi mota nagusi bereizten dira:
* aktinikoa, ezaugarritzat garitxaren gisako hantura duena (eguzki izpiek sortua) eta
* gantzatsua, orbain zuri edo marroiak izaten dituena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-12-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3667186
# Kerberos (satelitea)

Kerberos edo Zerbero (bere behin-behineko izena S/2011 P 1 izan zen eta modu informalean P4 bezala ere ezagutzen da) Plutonen satelite natural txiki bat da. Hubble espazio-teleskopioak aurkitu zuen 2011ko ekainaren 28an eta urte horretako uztailaren 3 eta 18an argazkiak atera zizkion berriz, horrela, 2011ko uztailaren 20an Plutonen satelitea zela egiaztatu ahal izan zen. 13 eta 34 km arteko diametroa du gutxi gorabehera, beraz, Styxen ondoren, Plutonen sateliterik txikiena dela esan dezakegu, satelite nano honen diametroa 10 eta 25km artekoa dela pentsatzen baita. Kerberosek 59 000 km-ko orbita biribil eta ekuatorial bat du. Satelitea Nix eta Hidraren artean dabil orbitan eta 31 egun lurtar behar ditu Plutonen inguruan bira oso bat emateko.
Lehenagotik, 2005ean, sateliteari nahigabe argazkiak atera zitzaizkion arren, bere itxurazko magnitude txikiak (+26,1) eraginda ezin izan zen ikusi, honek astronomoak kamera indartsuago bat erabiltzera behartu zituen, izan ere, Hubbleren kamera boteretsuena erabili zuten (faint objects) satelitea argazki batean era txukunean islatzeko.

## Erreferentziak

* ↑ DPS 2015: Plutonen satelite txikiak: Styx, Nix, Kerberos, eta Hidra
* ↑ Pluto Has Another Moon, Hubble Photos Reveal | Dwarf Planet Pluto | Pluto's Moons | Space.com. 2018ko otsailaren 16an ikuskatua.
* ↑ «NASA's Hubble Discovers Another Moon Around Pluto». 2018ko otsailaren 16an ikuskatua.
* ↑ «Tiny fourth moon discovered in Pluto's orbit». CNN. 2018ko otsailaren 16an ikuskatua.
* ↑ Cosmic Log - Scientists spot Pluto's fourth moon. 2018ko otsailaren 16an ikuskatua.

## Ikus, gainera

* Pluton eta haren geologia
* Hubble espazio-teleskopioa
* Transneptunotar objektuak
* Eguzki-sistema

## Kanpo estekak

* Datuak: Q105636
* Multimedia: Kerberos (moon) / Q105636
# Konkordia (mitologia)

    Artikulu hau erromatar jainkosari buruzkoa da; beste esanahietarako, ikus «Konkordia».
Konkordia (latinez: Concordia) erromatarren hitzarmenaren jainkosa izan zen, batez ere ezkontza eta gizarte arloan.
Harmonia bere greziar baliokidea izan zen. Askotan Pax ("Bakea") jainkosarekin batera agertzen zen gizarte egonkor bat irudikatzeko.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ Clark, Anna. (2007). Divine Qualities: Cult and Community in Republican Rome. Oxford University Press, 31 or..
* ↑ Noreña,, Carlos F.. (2011). Imperial Ideals in the Roman West: Representation, Circulation, Power. Cambridge University Press, 132 or..

## Kanpo estekak

* Datuak: Q746321
* Multimedia: Concordia / Q746321
# Konkouré

Konkouré Gineako mendebaleko ibaia da, 303 km luzea dena. Fouta Djalongo goi-ordokian du iturburua eta Atlantiko itsasoan isurtzen du ura, Sangareyako badiaren iparraldean. Ur lasterrak eta ur-jauzi ugari daude ibaian zehar. Zentral hidroelektriko garrantzitsuak ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-5-5 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2467572
* Multimedia: Konkouré River / Q2467572
# Konkordia

Konkordia, bi aldek edo gehiagok adostasunez eta betetzeko konpromezuz eginiko hitzarmena edo ituna jasotzen duen agiria.

## Besteak

* Konkordia, erromatarren hitzarmenaren jainkosa.
* Konkordiaplatz, suitzar glaziarra.

## Erreferentziak

* ↑ Harluxet Hiztegi Entziklopedikoa. Konkordia. .